**Жоба**

**«2012-2013 оқу жылының қорытындылары.**

**Дамудың басым бағыттары және міндеттері»**

**тамыз конференциясының**

 **ҚАРАРЫ**

*«Бүгін көптеген дамыған елдерде инновациялық кластерлер*

 *белсенді түрде қалыптаса бастады. Біз сіздермен осы жылдары*

*үйреніп қалғандай өсімнің негізгі драйверлері өнеркәсіп*

*кәсіпорындары емес, инновациялар және білім орталықтары,*

*университеттер мен технологиялық, инженерлік ұйымдар болмақ.»*

*Н.Назарбаев.*

*25.12.2012 ж.*

# *Индустрияландыру картасына енгізілген нысандарды*

#  *іске қосуға арналған жалпыұлттық телекөпір*

2013 жылдың 27-29 тамызында С.Ж.Асфендияров атындағы ҚазҰМУ-да «**«2012-2013 оқу жылының қорытындылары. Дамудың басым бағыттары және міндеттері»** атты конференция өткізілді. Конференцияға университеттің барлық оқытушылары қатысты.

 Бұл дәстүрлі тамыз конференциясы Қазақ Ұлттық медицина университетінде жаңа оқу жылының алдында өткізіледі.

 **Конференцияның мақсаты мен міндеттері.** Тамызконференциясында Елбасының Қазақстан халқына «Қазақстан – 2050: қалыптасқан мемлекеттің жаңа саяси бағыты» Жолдауы, 2011-2020 жж. Қазақстан Республикасында білім беруді дамытудың мемлекеттік бағдарламасы, ҚР денсаулық сақтау саласын дамытудың 2011-2015 жылдарға арналған «Саламатты Қазақстан» мемлекеттiк бағдарламасы, Қазақстан Республикасының медициналық және фармацевтикалық білім беруді дамытудың 2011-2015 жылдарға арналған тұжырымдамасы негізінде университеттің өткен оқу жылының көрсеткіштері сараланып, оқытушы-профессорлар құрамының алдында тұрған міндеттері мен даму алғышарттары анықталады.

Конференцияның бірінші күні:

* «Кафедра жұмысының ұйымдастырушылық-құқықтық аспектілері» кафедра меңгерушілеріне және модуль басшыларына арналған;
* «2013-2014 оқу жылындағы әдістемелік жұмыстар және оқу үдерісін ұйымдастыру мәселелері» завучтар мен кафедрадағы әдістемелік жұмыстарға жауапты тұлғаларға арналған;
* «Деканат жұмысының ұйымдастырушылық-құқықтық мәселелері» деканат қызметкерлеріне арналған;
* «2013-2014 оқу жылында тьюторлар жұмысын ұйымдастыру, мониторинг және бағалау» тьюторларға арналған;
* «Жас педагог мектебі» стажер-оқытушыларға арналған тақырыптық семинарлар өткізілді.

Конференцияның екінші күні оқу департаменттерінің директорлары кафедра оқытушыларымен «Департамент оқытушы-профессорларының 2013-2014 оқы жылындағы міндеттері» тақырыбында семинар өткізді. Департаменттің оқытушы-профессорлары университеттің этикалық қағидаттары мен адамгершілік құндылықтарының негізі болып табылытын ҚазҰМУ оқытушысының Ар кодексін талқылады және оған қол қойды.

Пленарлық мәжілісте (үшінші күн) сөз сөйлеген ректор мен проректорлар 2012-2013 оқу жылының негізгі нәтижелеріне қорытынды жасап, университеттің жаңа оқу жылындағы дамуының басым бағыттарын айқындады. Сонымен қатар университет профессорларына зор құрметті айғақтайтын «Ұстаздарымызға» мемориалы ашылды.

**2012-2013 оқу жылындағы университеттің негізгі жетістіктері:**

* Баклавриаттың 5 мамандығы бойынша білім беру бағдарламасының Ұлттық рейтингінде ҚазҰМУ бірінші орын иеленді;
* Университет институтционалды аккредитациядан өтті (2013 ж. АРТА-ның №001 сертификаты);
* Қазақстан тұтынушылары Ұлттық лигасының «Мінсіз» Халықтық сапа белгісінің иегері атанды;
* SGS Societe Generale de Surveillance S.A. 2013 ж. 7 маусымдағы СМЖ-нің бақылау аудиті ҚазҰМУ-дің басқару жүйесі стандарт талаптарына сай деп көрсетті;
* 2013 жыл 25-мамырдағы «Қазақстанның медициналық білімінің Болон үдерісіне кірігуі» атты халықаралық деңгейдегі өкілдердің қатысуымен республикалық ғылыми-практикалық конференция оқытудың кредиттік жүйесінің сәтті жүзеге асқанын көрсетті және ҚазҰМУ тәжірибесі Қазақстанның басқа да медициналық жоғары оқу орындарына ұсынылды.
* Оқытушы жұмысының көрсеткіштік жүйесі ((KPI) енгізіліп, рейтингісі жоғары оқытушыларға 100 000-нан 1 млн. теңгеге дейін бір жолғы сыйақылар төленді;
* Халықаралық білімді дамыту: қос дипломды білім – «Медицина» және «Қоғамдық денсаулық сақтау» мамандықтары бойынша алғашқы магистранттарды шығару, Серіктес жоғары оқу орындарымен 14 бірлескен білім беру бағдарламасы жасалып, 167 визитинг-профессор шақырылды, білім алушылардың академиялық ұтқырлығы жүзеге асырылды (шығыс - 326, кіріс - 72);
* В.С. Аванесов атындағы педагогикалық өлшемдер орталығы ашылды:
* Интерндер мен бакалаврларға арналған Кәсіби біліктілік талаптары әзірленді;
* Ғылыми-зерттеу жұмыстарын қаржыландыру арта түсті;
* Б. Атчабаров атындағы Іргелі және қолданбалы медицина ғылыми-зерттеу институтында ұжымдық қолдану орталығы ашылды;
* «Қоршаған орта гигиенасы инновациясы, зерттеулер мен білім берудің Орталық Азия жүйесі» темпусының халықаралық жобасы жүзеге асырылуда;
* «Университет клиникасы» инновациялық кластері қызмет етуде;
* Үкімет Қаулысымен «Ақсай» балалар клиникасының республикалық ауруханасы ҚазҰМУ-ге қосылып, «Ақсай» университеттік клиникасы болып қайта құрылды;
* Тьюторлық енгізіліп, айқындалған көрсетікштерге сәйкес тьторлар жұмысының тиімділігі бағаланды;
* Университеттің материалдық-техникалық базасын нығайту жалғастырылуда.

**2012-2013 оқу жылындағы жетістіктермен қатар өзекті мәселелер де айғақталды:**

* ҚазҰМУ БСҚТҚА ҚР жоғары оқу орындарының бас рейтингісінде 3-орынды иеленді;
* ҚР медициналық жоғары оқу орындарында медициналық ғылымды ұйымдастыру тұжырымдамасын жүзеге асыру көрсеткіштерінің жалпы нәтижесіне сәйкес 2012 жылы ҚазҰМУ 4-орынды иеленді;
* Webometrics рейтингісінде (2013 жыл, шілде) ҚазҰМУ 1-орыннан 9-орынға түсті;
* Халықаралық ынтымақтастық және визитинг-профессорларды шақыру бағдарламасы өз деңгейінде тиімді жүзеге асырылмайды.

**2013-2014 оқу жылының ұраны: «Ғылым мен тәжірибе арқылы білім беру», бұл ҚазҰМУ дамуының басым бағыттарын және міндеттерін анықтайды:**

* Оқытушылардың ғылыми-зерттеу қызметін жандандыру;
* Білім алушылардың ғылыми-зерттеу әлеуетін арттыру;
* Интернационализацияны және академиялық ұтқырлықты дамыту (халықаралық ынтымақтастық және әлемдік ТОР-500 университеттерімен, ғылыми орталықтармен, кәсіби қауымдастықтармен ынтымақтастық орнату; студенттердің, зерттеушілердің, ОПҚ, ӘБҚ-ның академиялық ұтқырлығы; қосдипломдық білім беру);
* Дайындықтың барлық бағыттары бойынша білім беру бағдарламаларын халықаралық талаптарға сәйкестендіру, бұл шетелдік серіктес жоғары оқу орындарымен бірлескен бағдарламаларды әзірлеуге ықпал етеді;
* Білім алушыларды бағалау жүйесін дайындықтың әр деңгейінің кәсіби біліктілік талаптарына, халықаралық тәжірибеге және кәсіби қауымдастықтың ұсыныстарына сәйкес жаңарту;
* Екі жақты білім беруді енгізу арқылы білім алушыларды даярлаудың практикалық бағдарлылығын арттыру;
* Көптілдік білім берудің сабақтастық және үздіксіз моделін әзірлеу;
* Х.С.Насыбулина атындағы педагогикалық шеберлік мектебінің жаңа тұжырымдамасын жүзеге асыру арқылы оқытушылардың құзіреттілігін арттыру;
* Ұлттық және халықаралық рейтингтердің талаптарын ескере отырып KPI жүйесін жетілдіру;
* Университеттік клиникалардың менеджментін жаңғырту;
* Корпоративтік мәдениетті, оқытушылар мен студенттер арасында жемқорллыққа қарсы көзқарасты дамыту;
* «ҚазҰМУ білім алушысының тұлғалық өсу моделін» жүзеге асыруға тьюторлардың белсенді қатысуы;
* Университеттердің және білім беру бағдарламаларының әлемдік аккредитациясына, рейтингісіне қатысу;
* Университеттің материалдық-техникалық базасын нығайту.

 Конференцияға қатысушылар университет қызметіне сараптама жасап және оның алдағы дамуының басым бағыттарын айқындау мақсатында өткізілетін осындай іс-шаралардың қажеттілігін және тиімділігін бір ауыздан қолдады.